27บจ.เข้าข่ายต้องแก้ฐานะการเงินปีที่2
ตลท.ประกาศให้ 27 บจ. แก้ไขฐานะการเงินและผลการดำเนินงานระยะที่ 2 CAWOW-PYT เข้าข่ายด้วย
13 มี.ค. 2555

ตลท.ประกาศให้ 27 บจ. แก้ไขฐานะการเงินและผลการดำเนินงานระยะที่ 2 CAWOW-PYT เข้าข่ายด้วย 
ตลาดหลักทรัพย์แห่งประเทศไทย (ตลท.) ประกาศชื่อบริษัทจดทะเบียน (บจ.) ให้ต้องปรับปรุงฐานะการเงินและการดำเนินงาน NC ระยะที่ 2 หรือ NPG ระยะที่ 2 ที่ยังไม่สามารถแก้ไขฐานะการเงินและผลการดำเนินงานได้
บจ.ที่อยู่ใน NC ระยะที่ 2 มีจำนวน 5 บริษัท คือ บริษัท แคลิฟอร์เนีย ว้าว เอ็กซ์พีเรียนซ์ (CAWOW) บริษัท พัฒน์กล (PATKL) บริษัท ป่องทรัพย์ (PSAAP) บริษัท เอส.อี.ซี. ออโต้เซลส์ แอนด์ เซอร์วิส (SECC) และบริษัท ตรังผลิตภัณฑ์อาหารทะเล (TRS)
สำหรับ บจ.ที่อยู่ใน NPG ระยะที่ 2 มีทั้งหมด 22 บริษัท ได้แก่ บริษัท เอบิโก้ โฮลดิ้งส์ (ABICO) บริษัท เอเพ็กซ์ ดีเวลลอปเม้นท์ (APX) บริษัท บางกอกรับเบอร์ (BRC) บริษัท เซอร์คิทอีเลคโทรนิคส์ อินดัสตรีส์ (CIRKIT)
บริษัท เซ็นทรัลอุตสาหกรรมกระดาษ (CPICO) บริษัท พันธุ์สุกรไทย-เดนมาร์ค (D-MARK) บริษัท ดาต้าแมท (DTM) บริษัท ไอทีวี (ITV) บริษัท เค-เทค คอนสตรัคชั่น (KTECH)
บริษัท ปุ๋ยเอ็นเอฟซี (NFC) บริษัท ปิคนิค คอร์ปอเรชั่น (PICNI) บริษัท ผลิตภัณฑ์อาหารกว้างไพศาล (POMPUI) บริษัท เพาเวอร์-พี ( POWER)
บริษัท ประสิทธิ์พัฒนา (PYT) บริษัท ซาฟารีเวิลด์ (SAFARI) บริษัท สยามเจเนอรัลแฟคตอริ่ง (SGF) บริษัท สหมิตรถังแก๊ส (SMPC) บริษัท ซิโน-ไทย รีซอร์เซส ดีเวลลอปเม้นท์ (STRD) บริษัท ซันวู้ด อินดัสทรีส์ (SUN) บริษัท ไทย พร็อพเพอร์ตี้ (TPROP) บริษัท ยูนิเวอร์แซล สตาร์ช (WR)
ด้าน PYT ขณะนี้ บริษัท กรุงเทพดุสิตเวชการ (BGH) อยู่ในระหว่างทำคำเสนอซื้อหุ้น PYT ระหว่างวันที่ 7 ก.พ.-วันที่ 12 เม.ย.นี้ เพื่อขอซื้อหุ้นทั้งหมด ภายหลังได้หุ้นใหญ่ทั้งหมด 97.14%แล้ว และมีแผนจะนำหุ้น PYT ออกจากการเป็น บจ.ใน ตลท. เพราะสามารถระดมทุนผ่าน BGH ได้ กรณีต้องการใช้เงินเพื่อขยายงาน
ทั้งนี้ ตลท.จะให้เวลา บจ.ฟื้นฟูกิจการ 3 ปี กำหนดเป็น 3 ระยะ แต่ละระยะมีเวลา 1 ปี